ایسپانیا-دا تنیس توپو بؤیوکلوگونده دولو یاغماسی نتیجه‌سینده 1 یاش‌لی کؤرپه اؤلوب، 29 نفر یارالانیب.
کاتالونیانین موختار ویلایتی‌نین خیرونا شهرینه قطری تخمینن 10 سانتیمتر اولان دولو یاغیب.
لا بیسبال دمپوردا قصبه‌سینده دونن یاغان دولو زامانی بؤیوک بیر بوز پارچاسینا چیرپیلان کؤرپه کله-بئیین تراوماسی ایله خسته‌خانایا آپاریلیب.
کیچیک قیزین بوتون موداخیله‌لره باخمایا‌راق حیاتینی ایتیردیگی بیلدیریلیب.
گونده‌لیک حیاتی فلج ائدن دولو زامانی 29 نفرین یارا‌لانا‌راق خسته‌خانایا آپاریلدیغی اؤیرنیلیب.
فیرتینا نتیجه‌سینده بیر چوخ ماشینا زیان دییب.
کاتالونیا متورولوژی متخصص‌لری سون 20 ایلده بؤلگه‌ده ان بؤیوک دولو یاغیشی‌نین باش وئردیگینی بیلدیریب‌لر.
خاطرلاداق کی، تاریخده معلوم اولان ان اؤلومجول دولو 1888-جی ایلده هیندوستانین مراداباد شهرینده تأثیرلی اولموش و پرتغال بؤیوکلوگونده بوز پارچا‌لاری سببیله تخمینن 250 آدام هلاک اولموش‌دور.
